ב-14 בנובמבר 2007 נמכר ציור שלו ב-200,000 אירו בסותביס בלונדון, ובינואר 2008, הציור עצמו נמכר במחיר שיא של 670,000 אירו לאספן יווני במכירה פומבית בגנט, בלגיה. לאחר מכן, נמכר ציור שמן על בד שלו, על ידי בונהמס בלונדון ב-25 במאי 2008, והשיגה מחיר של 600,000 ליש"ט.
קרמליזציה
קרמליזציה היא תהליך השחמה שמתרחש עקב חימום ישיר של סוכרים ללא מעורבות של אנזימים. בתהליך זה מתרחשות תגובות פירוליזה, איזומריזציה, ושבירת קשרים בסוכר המחומם, שבעקבותיהן נוצרים הפולימרים הבלתי נדיפים קרמלאן, קרמלן, וקרמלין. עקב היווצרותם של הפולימרים הבלתי נדיפים ניתן להבחין בהופעת הגוונים החומים האופייניים לסוכרים שעוברים את תהליך הקרמליזציה. במסגרת התגובות המתרחשות בתהליך, נוצרים חומרים נדיפים לרבות הידרוקסי-מתיל-פורפוראל (HMF) ואצטילפוראן, היוצרים את הטעמים והריחות האופייניים לקרמל. כתבים משנת 65 לפני הספירה מעידים על שימוש בקרמל באימפריה הרומית, בעוד שהפרסום המדעי הרשמי אודות התהליך פורסם בשנת 1838 על-ידי הכימאי הצרפתי יוג'ין פליגו .
תהליכים כימיים בקרמליזציה.
תהליך הקרמליזציה הוא תהליך פשוט לביצוע ומצריך שימוש בסוכר ובחום גבוה בלבד, אך התהליכים הכימיים המתרחשים במסגרתו מורכבים למדי. תהליך הקרמליזציה כולל בתוכו היווצרות תוצרים כימיים רבים מאוד בעלי השפעה על הטעמים והריחות הנוצרים במהלכו שעד ימינו לא התגלו במלואם. בין התהליכים המתרחשים בקרמליזציה ניתן למצוא:
גורמים המשפיעים על קרמליזציה.
טמפרטורה וסוג הסוכר.
סוג הסוכר משפיע על הטמפרטורה ההתחלתית אשר תידרש להתחלת תהליך הקרמליזציה. הטמפרטורה ההתחלתית שתידרש להתחלת קרמליזציה עבור פרוקטוז עומדת על כ-105 מעלות צלזיוס, לעומת 170 מעלות צלזיוס עבור סוכרוז ו-150 מעלות צלזיוס עבור גלוקוז. הבדלים בטמפרטורה המינמלית הדרושה להתחלת הקרמליזציה נובעים כתוצאה מיכולתו של הסוכר לחזר, תכונות המשתנות בהתאם למבנה המרחבי של סוכרים שונים.
במסגרת התגובות השונות שמתרחשות בתהליך הקרמליזציה משתחררים יוני הידרוניום אל הסביבה, דבר הבא לידי ביטוי בירידת ה-pH של הסביבה בה מתרחשת תגובת הקרמליזציה לערכי pH הנעים סביב 4–5. תהליך הקרמליזציה יואץ בסביבה חומצית יותר בה ה-pH נמוך מ-3 ובסביבה בסיסית יותר בה ה-pH גבוה מ-9. הוספת חומצה סולפונית תוך הורדת ה-pH בסביבה בה מתרחשת הקרמליזציה מובילה לירידה משמעותית בטמפרטורה הדרושה לביצוע תהליך הקרמליזציה.
חומצות אמינו.
נוכחות של חומצות אמינו כמו אלאנין בסביבה בה מתרחש תהליך הקרמליזציה מזרזת את התהליך תוך יצירה מוגברת של החומרים הנדיפים והבלתי נדיפים שמקנים לקרמל את תכונותיו האופייניות והענקת טעם מתוק מוגבר.
שימושים במוצרי מזון ובתעשיית המזון.
ישנו שימוש נרחב בתוצרי תהליך הקרמליזציה בתעשיית המזון למטרות שונות:
צבי צפרירי
צבי צפרירי (נולד ב-1930) היה מנכ"ל רכבת ישראל ויו"ר חברת הפחם.
ביוגרפיה.
צפרירי שירת בצה"ל והשתחרר לאחר מלחמת סיני בדרגת רב-סרן. בתחילת שנות ה-60 עבד במשרד הביטחון והוא הקים בו את היחידה להכוונת חיילים משוחררים. בהמשך היה נציג המשרד בלונדון ותפקידו האחרון טרם התמנה למנכ"ל הרכבת היה סמנכ"ל לתפקידים כלליים במשרד הביטחון.
ב-3 בנובמבר 1974 אושר מינויו למנכ"ל הרכבת. בתקופתו החליט צפרירי על הקמת מוזיאון רכבת ישראל בחיפה. לאורך כהונתו התבטא בפומבי כי על מנת שהרכבת תוכל להשלים פרויקטים עליה להפוך מיחידת סמך במשרד התחבורה לחברה ממשלתית בע"מ וכן מתח ביקורת על כך שרבים מקרונות הרכבת ישנים מאוד ולא בטיחותיים. במהלך כהונתו התרחש אסון הבונים.
ב-14 באוקטובר 1985 הגיש צפרירי מכתב התפטרות לשר התחבורה חיים קורפו, ההתפטרות נכנסה לתוקפה כחודשיים מאוחר יותר. לטענת צפרירי ההתפטרות נבעה מכך שלא אפשרו לו לממש את תוכניותיו לגבי הרכבת. בתגובה הגישו 28 חברי הנהלת הרכבת מכתב לשר התחבורה קורפו בו ביקשו להחזיר את צפרירי לתפקיד המנכ"ל.
לאחר פרישתו מרכבת ישראל מונה ב-1986 ליו"ר חברת הפחם.
אילן שור
אילן שור (נולד ב-6 במרץ 1987) הוא איש עסקים ופוליטיקאי. מיולי 2015 עד אפריל 2019 כיהן כראש עיריית אורחיי במולדובה. בבעלותו מספר עסקים במולדובה, כולל חברה בשם Dufremol (דיוטי פרי) ומועדון הכדורגל מילסאמי אורחיי. בשנת 2014 מונה ליו"ר מועצת המנהלים של בנק החיסכון של מולדובה.
חיים אישיים.
שור נולד ב-6 במרץ 1987 בתל אביב-יפו שבישראל. הוריו מירון ומריה שור הם יהודי מולדובה מקישינב שעלו לישראל בסוף שנות ה-70. המשפחה חזרה לקישינב בסביבות 1990, כאשר שור היה בן שנתיים או שלוש, אביו נכנס לעסקים במולדובה. אביו נפטר בשנת 2005. שור נשוי לזמרת הרוסייה יסמין משנת 2011. בנוסף לבנה של יסמין מנישואיה הקודמים, יש לזוג בת, מרגריטה, שנולדה ב-2012, ובן, מירון, שנולד ב-2016.
הוא סיפר בראיון כי פתח עסק משלו בגיל 13 בחנות טלפונים ניידים. ידוע שהוא גם חבר טוב של המיליונר המולדובי גבי סטטי.
שערוריית ההונאה של בנק מולדובה ב-2014.
הדו"ח של קרול טוען כי חלק מהחברות שלשור יש קשר עמן, נהנו, במישרין או בעקיפין, מהלוואות שהונפקו משלושת הבנקים המעורבים בשערוריית ההונאה של הבנקים במולדובה ב-2014. ב-26 בנובמבר 2014, הבנקים פשטו רגל ולאחר מכן הועברו לניהול מיוחד של הבנק הלאומי של מולדובה. ב-27 בנובמבר, ממשלת מולדובה, בראשות ראש הממשלה יוריה ליאנקה, החליטה בחשאי לחלץ את שלושת הבנקים עם הלוואות חירום של 870 מיליון דולר, מכוסות מהעתודות של המדינה. כך נוצר גירעון בכספים הציבוריים של מולדובה השקול לשמינית מהתמ"ג של המדינה.
בשבוע שקדם לבחירות לפרלמנט במולדובה ב-2014, בין ה-24 ל-26 בנובמבר, יותר מ-750 מיליון דולר חולצו משלושת הבנקים. טנדר השייך ל-Klassica Force שהעביר 12 שקים של תיקי בנק, נגנב ונשרף ב-27 בנובמבר רישומים של עסקאות רבות נמחקו ממחשבי הבנקים במדינה.
במרץ 2015, נחשד בידי המרכז הלאומי למלחמה בשחיתות. ב-17 במרץ 2015 הוא נחקר במשך 8 שעות וקצינים נגד שחיתות תפסו את רכושו האישי. ב-6 במאי 2015 הושם שור במעצר בית. החל משנת 2015, שור רשאי לנוע בחופשיות, לאחר תקופת מעצר בית. הסיבה לכך היא שהוא שיתף פעולה באופן מלא עם החקירה. למרות זאת, הוא הורשה להשתתף בבחירות לראשות העיר אורחיי, תחרות שבה זכה ב-62% מהקולות בבחירות לרשויות המקומיות ב-14 ביוני.
ראש עיריית אורחיי.
ב-14 ביוני 2015, שור נבחר לראשות העיר המולדובית אורחיי עם 62% מהקולות, תפקיד בו כיהן עד אפריל 2019.
על פי סקרים שנעשו ב-2019, שור מדורג במקום השלישי מבין הפוליטיקאים בעלי האמון הגבוהה ביותר, ולפי סקרים מסוימים הוא מדורג השישי&lt;ref name="Ziarulnational.md/sondaj-cate-mandate-de-deputat-ar-obtine-psrm-acum-si-pd-in-cricumscriptia-nationala-partidul-sor-la-limita/_2019-02-13"&gt;&lt;/ref&gt; ואף במקום השביעי.
הערות שוליים.
פול דשאנה
פול אז'ן לואי דשאנה (בצרפתית: Paul Eugène Louis Deschanel; 13 בפברואר 1855 – 28 באפריל 1922) היה מדינאי ועיתונאי צרפתי בתקופת הרפובליקה השלישית. דשאנה, חבר סיעת 'ברית הרפובליקנים הדמוקרטית' היה חבר האספה הלאומית ובהמשך נשיאה, חבר הסנאט הצרפתי ונשיא צרפת במהלך שנת 1920.
דשאנה היה בנו של האקדמאי אמיל דשאנה, ממתנגדיו של נפוליאון השלישי, קיסר הצרפתים. בעקבות הגליית אביו מצרפת, דשאנה נולד בבלגיה (אחד משני נשיאים בלבד שנולדו מחוץ לצרפת, לצד ואלרי ז'יסקר ד'אסטן). דשאנה התחנך בתיכון לואי הגדול ובהמשך במכון למדע המדינה פריז. ב-1885 נבחר לאספה הלאומית והיה לחבר בסיעת 'ברית הרפובליקנים הדמוקרטית' שדגלה בשמרנות ליברלית, לסה פר ועקרון החופש מדת (Laïcité).
במהלך המשבר המרוקאי השני עמד בראש המשלחת הצרפתית בקביעת הסכם הסדר מול הקיסרות הגרמנית. ב-1920 הביס את ראש הממשלה ז'ורז' קלמנסו בבחירות הפנימיות לנשיאות, והחליף את רמון פואנקרה בפברואר אותה השנה. לאחר בחירתו לנשיא החלה התדרדרות חריפה בבריאותו הנפשית וב-24 במאי 1920 אף נפל מקרון הרכבת הנשיאותי ונמצא תוֹעֶה בדרכו. מצבו הבריאותי הקשה עליו במילוי משרותיו ומחויבויותיו ובספטמבר אותה השנה התפטר מתפקידו והוחלף בראש הממשלה, אלכסנדר מילראן. לאחר התפטרותו טופל לשלושה חודשים בסנטוריום ועם שחרורו שב לחיים ציבוריים עד לפטירתו שנה לאחר מכן.
אבי אלפסי
אבי אלפסי (נולד ב-18 בדצמבר 1980) הוא כדורגלן ישראלי ששיחק בעמדת קשר ופרש בשנת 2014. הוא שיחק בעבר במכבי נתניה, בהפועל כפר סבא, בהפועל עכו ומועדון מכבי אום אל פאחם.
החל מעונת 2010/11 הוא שיחק בליגות אזוריות ופרש לאחר עונת 2013/14.
עין אל-מסרג'
נאוה בן-אור
נאוה בן-אור (נולדה בשנת 1955) היא עורכת דין ושופטת ישראלית שכיהנה כשופטת בית המשפט המחוזי בירושלים וכמשנה לפרקליט המדינה לעניינים פליליים.
ביוגרפיה.
נאוה בן-אור נולדה בשנת 1955 בארצות הברית ובשנת 1957 עלתה לישראל. בין השנים 1973 ל-1975 שירתה בצה"ל. לאחר שירותה הצבאי היא החלה בלימודי תואר ראשון במשפטים באוניברסיטה העברית בירושלים, אותם סיימה בשנת 1980. במקביל בשנים 1978 ל-1980 התמחתה אצל שופט בית המשפט העליון, מנחם אלון ובפרקליטות המדינה אצל הפרקליטה דורית ביניש (לימים פרקליטת המדינה ונשיאת בית המשפט העליון). בפברואר 1981 הוסמכה כעורכת דין.